stanford-oval/wikipedia huggingface dataset:
Sour
קידום > סינגלים

Sour כולל חמישה סינגלים; כשארבעת הראשונים הגיעו לעשרת המקומות הראשונים של מצעד בילבורד הוט 100. "Drivers License", יצא לאור ב-8 בינואר 2021, כסינגל הראשי מתוך האלבום. וידאו הקליפ לשיר, שביים מתיו דילון כהן, הועלה לערוץ היוטיוב של רודריגו במקביל ליציאת הסינגל. השיר שבר שורה של שיאים, כולל שיא בספוטיפיי עבור הזרמים החד-יומיים ביותר לשיר שאינו שיר חג, הפתיחה הגדולה ביותר לשבוע הראשון ביותר לשיר בספוטיפיי ובאמזון מיוזיק. השיר הגיע למקום הראשון בילבורד הוט 100 והפך את רודריגו לאמנית הצעירה ביותר שהופיע לראשונה בראש המצעד. הוא הוסמך כפלטינה כפולה על ידי איגוד תעשיית ההקלטות האמריקאי.
"Deja Vu", הוכרז כסינגל השני בחשבונות המדיה החברתית של רודריגו ב-29 במרץ 2021, ויצא לאור כעבור שלושה ימים יחד עם וידאו הקליפ שלו, שביים אלי אביטל. השיר הגיע למקום ה-8 במצעד בילבורד הוט 100, דבר שהפך את רודריגו לאמנית הראשונה ששני שיריה הראשונים דורגו בעשירייה הפותחת של המצעד. לאחר צאת האלבום הגיע השיר למקום השלישי במצעד.
"Good 4 U", הוכרז כסינגל השלישי בחשבונות המדיה החברתית של רודריגו ב-10 במאי 2021, ויצא לאור ב-14 במאי. באותו הכרזה סיפרה רודריגו כי תבצע את השיר לראשונה בתוכנית סאטרדיי נייט לייב יום לאחר צאתו. השיר הגיע למקום הראשון במצעד בילבורד הוט 100, משמע הפך את אלבום הבכורה שלה לראשון בהיסטוריה ששני שירים מתוכו הגיעו ישר למקום הראשון במצעד.
"Traitor" הופץ לתחנות הרדיו האמריקאיות ב-10 באוגוסט, כסינגל הרביעי מתוך האלבום. לפני שהופץ כסינגל, "Traitor" הגיע למקום התשיעי במצעד הבילבורד הוט 100 עם צאת האלבום, והגיע יחד עם "Good 4 U" ו-"Deja Vu" לעשירייה הפותחת של המצעד. מגזין בילבורד ציין איך "Traitor" הרשים את מומחי המצעדים והמכירות בהצלחתו המסחרית כשיר שאינו זכה לקידום ושיווק של סינגל.
"Brutal" היה לסינגל החמישי מתוך האלבום ב-24 באוגוסט 2021 ויצא לצד וידאו קליפ נלווה. השיר הגיע למקום ה-12 במצעד הבילבורד הוט 100 ולראש מצעד שירי הרוק והאנטרנטיביים של בילבורד.
ביקורות

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 7.7/10
Metacritic: 83/100
ציוני ביקורות
מקור: ציון
AllMusic: 
דיילי טלגרף: 
אנטרטיינמנט ויקלי: A–
הגרדיאן: 
אינדפנדנט: 
NME: 
פיצ'פורק: 7.0
רולינג סטון: 
Sour זכה לשבחים עם צאתו. הקונצנזוס הכללי היה שהאלבום הוא אלבום בכורה חזק שמבסס את רודריגו כפרצוף החדש של מוזיקת הפופ לדור ה-Z. ב-Metacritic, האלבום קיבל ציון של 83 בהתבסס על 20 ביקורות.
NME כינו את רודריגו זמרת "רב ממדית" שכותבת שירים מפורטים ש"סוגרים מעגל מלא: מלהיות אישיים ומדויקים למזוהים באופן עולמי".
הדיילי טלגרף סבר כי Sour כולל הפקה מודרנית יוצאת מן הכלל, שמתקבלת באיזון האקוסטי-אלקטרוני של האלבום, המשלב בין סגנון הפולק של טיילור סוויפט, ההרמוניות של לורד והלחישות של בילי אייליש עם החוצפה של אלניס מוריסט ואבריל לאבין. לוס אנג'לס טיימס כינו את האלבום "פופ נהדר לדור ה-Z" שנע בין רוק של שנות התשעים לבלדות אקוסטית, ו"תקליט הפופ הכי מודע לעצמי בזמן האחרון". אנטרטיינמנט ויקלי הרגישו שהכבדות של Sour מאוזנת עם החן והמודעות העצמית של רודריגו, ושהיא לא מנסה להיות הכוכבת "הבאה", אלא במקום זאת, מזקקת את חייה ואת האלמנטים המוזיקליים שלה לפופ מבטיח, עוצמתי וקליט. הרולינג סטון כתב כי מעבר לאלילים וההשראות של רודריגו, היא פיתחה דרך לתת-סוגה חדשה לגמרי של פופ באלבום.
וראייטי כינו את Sour "טוב עד כדי גיחוך", ואת רודריגו "מתבגרת לא טיפוסית לעומת רוב זמרי הנוער המנסים לעיתים קרובות לחקות מוזיקה למבוגרים". הניו יורק טיימס קרא לאלבום "אלבום בכורה בעלי ניואנסים יוצאי דופן", וציין לטובה את נקודות המבט של רודריגו על ההתבגרות שלה בזמן אמת. האינדפנדנט חשב ש-Sour ממיר את חוויות גיל ההתבגרות של המאה ה-21 ל"בלדות" אוניברסליות, ושיבח את הכנות של רודריגו, תוך שימוש במילים בוטות בשונה מכוכבי הנוער לשעבר ש"לא נהגו לעשות זאת עד שהם נכנסים לתקופת סוף החוזה שלהם". הם הוסיפו כי המוזיקה המקורית שלה שוברת את "המראית עין הנוצצת שציפינו מנערות כאלה."
פיצ'פורק כינה את האלבום "אוסף פזיז וכאוטי של שירי פרידה מלאות מלנכוליה ושובבות", עם גסויות המפרות את הכללים המוסריים המגבילים את זמרי ערוץ דיסני. עם זאת, ציינו כי רודריגו "משקיעה יותר בתוכן מאשר בהפקה" וברגעים, מסתפקת בחרוזים פשוטים, ניסוחים מובנים מאליהם ואיכות הקלטה ירודה שחושפת פגמים בקולה של רודריגו. בגרדיאן נכתב כי Sour הוא "אופוריית פופ" מלוטשת המעבדת כעס, קנאה ומבוכה, וכי האלבום "משמש כאחד מאלבומי הפרידה האותנטיים ביותר שנעשו אי פעם", אך עם זאת, רוב רצועותיו מופקות בסגנון "Drivers License", וכתוצאה מכך התוצר הוא אלבום לא הרפתקני.
ביקורות > הופעות ברשימות

| מגזין/ארגון | רשימה | מיקום | מקור |
| --- | --- | --- | --- |
| קומפלקס | האלבומים הטובים ביותר לשנת 2021 | מקום 12 |  |
| בילבורד | האלבומים הטובים ביותר לשנת 2021 | ברשימה |  |
| רולינג סטון | האלבומים הטובים ביותר לשנת 2021 | ברשימה |  |
| Exclaim! | 31 האלבומים הטובים ביותר בשנת 2021 | מקום רביעי |  |
שבחים > פרסים ומועמדויות

רודריגו קיבלה שבע מועמדויות בטקס פרסי גראמי ה-64, כולל אלבום השנה ואלבום הפופ הווקאלי הטוב ביותר לאלבום; שיר השנה והקלטת השנה על "Drivers License"; ותגלית השנה. היא הפכה לאמנית השנייה הצעירה ביותר (בת 18) שמועמדת בכל ארבע הקטגוריות המרכזיות באותו טקס, אחרי בילי אייליש (שהייתה בת 17, בטקס פרסי גראמי ה-62 בשנת 2020). טיילור סוויפט, ג'ק אנטונוף וסנט וינסנט שהיו מועמדים לאלבום השנה על Sour עקב שינוי חוק חדש, בסופו של דבר הוסרו מהמועמדות על ידי האקדמיה מכיוון שהשלושה לא היו מעורבים באופן פעיל ביצירת האלבום, אבל שיר שלהם שימש כאינטרפולציה לסינגל של רודריגו "Deja Vu".
| פרס | שנה | קטגוריה | תוצאה |
| --- | --- | --- | --- |
| פרס המוזיקה של LOS40 | 2021 | האלבום הטוב ביותר | זכייה |
| פרס המוזיקה האמריקאית | 2021 | אלבום אהוב - פופ | מועמדות |
| פרסי המוזיקה של אפל מיוזיק | 2021 | אלבום השנה | זכייה |
| פרסי בחירת הקהל | 2021 | אלבום השנה | זכייה |
| פרס גראמי | 2022 | אלבום השנה | מועמדות |
| פרס גראמי | 2022 | אלבום הפופ הווקאלי הטוב ביותר | זכייה |
| פרס ג'ונו | 2022 | האלבום הבינלאומי של השנה | זכייה |
| פרסי המוזיקה של בילבורד | 2022 | אלבום הבילבורד 200 המוביל | זכייה |
רשימת רצועות

| Sour> מס' | Sour> שם | Sour> כותב(ים) | Sour> מפיק(ים) | Sour> משך | Sour>  | Sour>  | Sour>  | Sour>  | Sour>  |
| --- | --- | --- | --- | --- | --- | --- | --- | --- | --- |
| 1. | Brutal  | אוליביה רודריגו, דן ניגרו | ניגרו | 2:23 |  |  |  |  |  |
| 2. | Traitor  | רודריגו, ניגרו | ניגרו | 3:49 |  |  |  |  |  |
| 3. | Drivers License  | רודריגו, ניגרו | ניגרו | 4:02 |  |  |  |  |  |
| 4. | 1 Step Forward, 3 Steps Back  | רודריגו, טיילור סוויפט, ג'ק אנטונוף | ניגרו, רודריגו | 2:43 |  |  |  |  |  |
| 5. | Deja Vu  | רודריגו, ניגרו, סוויפט, אנטונוף, סנט וינסנט | ניגרו | 3:36 |  |  |  |  |  |
| 6. | Good 4 U  | רודריגו, ניגרו, היילי ויליאמס, ג'וש פארו | ניגרו, אלכסנדר 23 | 2:58 |  |  |  |  |  |
| 7. | Enough for You  | רודריגו | ניגרו, רודריגו | 3:22 |  |  |  |  |  |
| 8. | Happier  | רודריגו | ניגרו, רודריגו | 2:55 |  |  |  |  |  |
| 9. | Jealousy, Jealousy  | רודריגו, ניגרו, קייסי סמית' | ניגרו, ג'אם סיטי | 2:53 |  |  |  |  |  |
| 10. | Favorite Crime  | רודריגו, ניגרו | ניגרו | 2:32 |  |  |  |  |  |
| 11. | Hope Ur Ok  | רודריגו, ניגרו | ניגרו | 3:29 |  |  |  |  |  |
| משך כולל: | משך כולל: | משך כולל: | משך כולל: | 34:41 |  |  |  |  |  |
קרדיטים

כל הקרדיטים שלהלן לקוחים מטיידל.
| 0 | 1 | 2 |
| --- | --- | --- |
|  אוליביה רודריגו – שירה (כל הרצועות), כתיבה (כל הרצועות), הפקה (4, 7, 8), הפקה משותפת (4, 7)  דן ניגרו – כתיבה (1–3, 5, 6, 9–11), הפקה (כל הרצועות), הקלטה (כל הרצועות), מיקסינג (11), עיבוד ווקאלי (10), שירה בגיבוי (1–3, 5, 6, 8, 9, 11), גיטרה אקוסטית (1, 2, 5–7, 10), בס (3-10), תכנות תופים (1, 2, 5, 6, 8, 9, 11), תופים (3), גיטרה חשמלית (1, 2, 5, 6), גיטרה (8, 9), אורגן (4, 11), כלי הקשה (3), פסנתר (2–4, 8, 9), סינתיסייזר (1, 3, 6, 8, 9)  ראיין לינוויל – גיטרה אקוסטית (11), בס (2, 11), תכנות תופים (1, 2), חלילית (5), סקסופון (5, 10), סינטיסייזר (2), אורגן וורליצר (1), הקלטת עוזר (6), הנדסה (7) |  אלכסנדר 23 – הפקה (6), הפקה משותפת (6), שירה בגיבוי (6), בס (6), תכנות תופים (6), גיטרה חשמלית (6)  ג'אם סיטי – הפקה (9), הפקה נוספת (9), תכנות תופים (9), גיטרה (5), אורגן (5), סינתיסייזר (9)  אריק סרנה – בס (1), גיטרה חשמלית (1)  פול קרטרייט – ויולה (1, 8), כינור (1, 8)  טיילור סוויפט – כתיבה (4)  ג'ק אנטונוף – כתיבה (4) |  קייסי סמית' – כתיבה (9)  סם סטיוארט – גיטרה (10)  רנדי מריל – מאסטרינג (כל הרצועות)  מיטש מקארתי – מיקס (1–10)  דן ויהפור – הקלטת עוזרים (3–5, 8, 9, 11) |
מיקומי שיא

|   ‏‏‏  מצעדים (2021–2022)> מדינה |   ‏‏‏  מצעדים (2021–2022)> מצעד |   ‏‏‏  מצעדים (2021–2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 1 |
|  איטליה | מצעד האלבומים האיטלקי | 10 |
|  אירלנד | מצעד האלבומים האירי | 1 |
|  ארגנטינה | ארגנטינה הוט 100 | 1 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 1 |
|  גרמניה | GfK – טופ 100 | 5 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 32 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 2 |
|  יוון | IFPI Greece | 3 |
|  יפן | אוריקון | 15 |
|  יפן | מצעד האלבומים החמים | 22 |
|  ליטא | AGATA | 3 |
|  מקסיקו | טופ 100 – מקסיקו | – |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סינגפור | RIAS | – |
|  סלובקיה | ČNS IFPI | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 4 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 2 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 4 |
|  קנדה | מצעד האלבומים הקנדי | 1 |
|  קרואטיה | מצעד האלבומים הבינלאומיים | 8 |
|  שוודיה | סוורייטופליסטן | 1 |
|  שווייץ | המצעד השווייצרי | 3 |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 43 |
|  אירלנד | מצעד האלבומים האירי | 1 |
|  ארצות הברית | בילבורד 200 | 2 |
|  גרמניה | GfK – טופ 100 | 29 |
|  דנמרק | היטליסטן | 5 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 4 |
|  ולוניה | אולטראטופ 40 | 34 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 7 |
|  פולין | ZPAV | 68 |
|  פורטוגל | מצעד האלבומים הפורטוגזי (AFP) | 7 |
|  פלנדריה | אולטראטופ 50 | 3 |
|  צרפת | SNEP | 57 |
|  קנדה | מצעד האלבומים הקנדי | 4 |
|  שוודיה | סוורייטופליסטן | 3 |
|  שווייץ | המצעד השווייצרי | 13 |
|   ‏‏‏  2022> מדינה |   ‏‏‏  2022> מצעד |   ‏‏‏  2022> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 82 |
|  ארצות הברית | בילבורד 200 | 8 |
|  גרמניה | GfK – טופ 100 | 25 |
|  הולנד | מצעד 100 האלבומים ההולנדיים | 6 |
|  הממלכה המאוחדת | מצעד האלבומים הבריטי | 5 |
|  ולוניה | אולטראטופ 40 | 34 |
|  ניו זילנד | המצעד הניו זילנדי הרשמי | 4 |
|  פלנדריה | אולטראטופ 50 | 8 |
|  צרפת | SNEP | 83 |
|  קנדה | מצעד האלבומים הקנדי | 8 |
|  שוודיה | סוורייטופליסטן | 14 |
|  שווייץ | המצעד השווייצרי | 21 |
|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 16 |
|  אוסטרליה | מצעד האלבומים האוסטרלי | 15 |
|  ארצות הברית | בילבורד 200 | 26 |
|  ארצות הברית | מצעד האלבומים המסחריים | 38 |
|  ארצות הברית | מצעד האלבומים העכשוויים | 25 |
|  גרמניה | GfK – טופ 100 | 47 |
|  דנמרק | היטליסטן | 56 |
|  הולנד | מצעד 100 האלבומים ההולנדיים | 16 |
|  הממלכה המאוחדת | מצעד האלבומים הבריטי | 16 |
|  ולוניה | אולטראטופ 40 | 59 |
|  ניו זילנד | המצעד הניו זילנדי הרשמי | 10 |
|  פלנדריה | אולטראטופ 50 | 11 |
|  צרפת | SNEP | 132 |
|  קנדה | מצעד האלבומים הקנדי | 27 |
|  שווייץ | המצעד השווייצרי | 30 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 13 |
|  ארצות הברית | בילבורד 200 | 29 |
|  ארצות הברית | מצעד אלבומי הסטרימינג | 38 |
|  ארצות הברית | מצעד האלבומים המסחריים | 39 |
|  שוודיה | סוורייטופליסטן | 40 |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | פלטינה | 15,000 |
| אוסטרליה (ARIA) | 3× פלטינה | 210,000 |
| איטליה (FIMI) | פלטינה | 50,000 |
| איסלנד (FHF) | זהב | 2,500 |
| ארצות הברית (RIAA) | 4× פלטינה | 4,000,000 |
| בלגיה (BEA) | 4× פלטינה | 80,000 |
| גרמניה (BVMI) | זהב | 100,000 |
| דנמרק (IFPI Denmark) | 3× פלטינה | 60,000 |
| הממלכה המאוחדת (BPI) | 3× פלטינה | 900,000 |
| מקסיקו (AMPROFON) | 4× פלטינה | 560,000 |
| מקסיקו (AMPROFON) | זהב | 70,000 |
| נורווגיה (IFPI Norge) | 3× פלטינה | 60,000 |
| ניו זילנד (Recorded Music NZ) | 5× פלטינה | 75,000 |
| סינגפור (RIAS) | פלטינה | 10,000 |
| ספרד (PROMUSICAE) | 2× פלטינה | 80,000 |
| פולין (ZPAV) | יהלום | 100,000 |
| פורטוגל (AFP) | פלטינה | 15,000 |
| צרפת (SNEP) | פלטינה | 100,000 |
| קנדה (Music Canada) | 3× פלטינה | 240,000 |
סיכום
| בכל העולם | — | 6,727,500 |
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 21 במאי 2021 | תקליטור • הורדה דיגיטלית • סטרימינג • מארז תקליטורים • קלטת שמע | סטנדרטית | גפן רקורדס |  |
| אוסטרליה | 21 במאי 2021 | תקליטור | סטנדרטית | גפן רקורדס |  |
| אוסטרליה | 21 במאי 2021 | תקליטור | דלוקס | גפן רקורדס |  |
| יפן | 2 ביוני 2021 | תקליטור | דלוקס | יוניברסל מיוזיק יפן |  |
| יפן | 2 ביוני 2021 | תקליטור | סטנדרטית | יוניברסל מיוזיק יפן |  |
| עולם | 20 באוגוסט 2021 | תקליט | סטנדרטית | גפן רקורדס |  |
| אוסטרליה | 20 באוגוסט 2021 | תקליט | סטנדרטית | גפן רקורדס |  |
| אוסטרליה | 28 באוגוסט 2021 | תקליט (מהדורה כחולה בלעדית של JB Hi-Fi) | סטנדרטית | גפן רקורדס |  |
מין סון

| --- | --- |

 לידה:  536 לפנה״ס 
 פטירה:  487 לפנה"ס (משוער)
 מדינה:  לו 
 השקפה דתית:  קונפוציאניזם 
 
זהו שם סיני; שם המשפחה הוא .
מִין סוּן (בסינית מסורתית: 閔損, בסינית מפושטת: 闵损, בפין-יין: Mǐn Sǔn. 536–487? לפנה"ס), ידוע גם בכינוי הכבוד דְזְה צְ'ייֵן (סינית: 子騫, פין-יין: Zi Qian, ווייד-ג'יילס: Tzu-ch'ien), היה אחד מהתלמידים הבולטים ביותר של קונפוציוס. קונפוציוס החשיב אותו שני באיכותו רק ליֵן חְווֵי, ושיבח אותו על כיבוד ההורים שלו. אחד הפרקים בטקסט הקונפוציאני "עשרים וארבעה כיבודי הורים" מביא את סיפורו.
חייו

מִין סוּן היה יליד מדינת לוּ. על פי סְה-מָה צְ'ייֵן, הוא היה צעיר ב-15 שנים מקונפוציוס, אולם "אמרות מבית מדרשו של קונפוציוס" טוען שהיה צעיר ב-50 שנים.
כאשר פגש בקונפוציוס לראשונה, הוא נראה מורעב, אך לאחר שלמד עם קונפוציוס, קיבל מראה מלא ושבע. כאשר דְווָאנְמוּ צְה שאל פעם את מִין סוּן לגבי השינוי שעבר, ענה "באתי מתוך הסוף והקנים אל בית מדרשו של המורה. הוא אימן את דעתי בכיבוד הורים, והציב לפני את מופת המלכים העתיקים. חשתי הנאה בתלמודו. אך כשנסעתי לארצות אחרות, ראיתי אנשים בעלי שררה, עם מטריותיהם ודגליהם, וכל ההוד והתכונה של שיירותיהם, וגם שם חשתי הנאה מהמופע. שני הדברים התנגשו בחזי. לא יכולתי לקבוע מי מהם עדיף, וכך לבשתי ארשת מצוקה. אך עתה לקחו של המורה חדר עמוק אל דעתי. והתקדמותי נעזרה אף היא בדוגמה שנתתם אתם, עמיתי התלמידים. כעת אני יודע באיזו דרך עליי ללכת וממה עלי להימנע, ויודע שכל ההוד של העוצמה אינו משמעותי עבורי יותר מן האבק שעל הקרקע. בשל כך קיבלתי מראה של שובע ושביעות רצון." מִין סוּן היה אחד התלמידים החביבים ביותר על קונפוציוס. הוא נודע בטוהר המוסרי שלו ובאהבתו להוריו.
הפרק ה-11 במאמרות נקרא על שמו.
עשרים וארבעה מופתים של כיבוד הורים

מִין סוּן היה אחד מ-24 מופתים של כיבוד הורים. על פי האגדה, אמו מתה כשהיה צעיר, ולאחר שאביו נישא מחדש, אמו החורגת ניצלה אותו והתעללה בו. בחורף הייתה אמו החורגת מרפדת את בגדיהם של ילדיה שלה בכותנה חמה, בעוד שאת בגדיו של מִין סוּן הייתה מרפדת בעשבים. יום אחד, כשלקח את אביו לנסיעה בעגלה הוא כמעט מת מקור. כשאביו הבין מה קרה, הוא חזר הביתה כדי לזרוק את אשתו מהבית, אולם מִין סוּן אמר לו "אם אמא תעזוב, יהיו לך שלושה ילדים שיהיה להם קר, אך אם היא תישאר, רק אחד יסבול." טוב לבו נגע ללבה של האם החורגת ומאז לא התעללה בו עוד.
פולחן

מקומו במקדש קונפוציוס הוא הראשון במזרח, בין תריסר החכמים, מיד אחרי ארבעת המעריכים. פולחנו החל בשנת 720 לספירה, ביחד עם פולחן קונפוציוס, בידי הקיסר השישי משושלת טאנג.
בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם מִין".
ישנם כמה קברים סמליים ומקדשים לזכרו של מִין סוּן בסין, וביניהם קבר מִין דְזְה-צְ'ייֵן בגִ'ינְאָן שבשָׁאנְדונְג ומקדש מִין דְזְה-צְ'ייֵן בסוּג'וֹאוּ שבאָנְחְווֵי, אתר מורשת שמור מרכזי של מחוז אָנְחְווֵי.
תארים וצאצאים

ב-739, תקופת שושלת טאנג, העניק הקיסר שׂוֵ'אנְדְזונְג למִין סוּן את תואר האצולה "מרקיז פֵיי" (費侯). במהלך שושלת סונג הוסיף לו הקיסר גֶ'נְדְזונְג את התואר דוכס לָאנְגְיֵה (瑯琊公) והקיסר דוּדְזונְג את התואר דוכס פֵיי (費公).
צאצאים של מִין סוּן החזיקו בתואר "דוקטור לחמש הקלאסיקות" (五經博士; Wǔjīng Bóshì).
לקריאה נוספת

Confucius (1997). The Analects of Confucius. Oxford University Press. ISBN 978-0-19-506157-4.
Han, Zhaoqi (2010). "Biographies of Disciples of Confucius". Shiji (史记). Beijing: Zhonghua Book Company. ISBN 978-7-101-07272-3. (בסינית)
Legge, James (2009). The Confucian Analects, the Great Learning & the Doctrine of the Mean. Cosimo. ISBN 978-1-60520-644-8.
הערות שוליים

1 2  Confucius 1997, p. 201.
↑  二十四孝
↑  Han 2010, p. 4570.
↑  孔子家语
1 2  Legge 2009, pp. 113–114.
↑  Legge 2009, p. 16.
↑  The Twenty-Four Paragons of Filial Piety
1 2  "閔子騫：山東人裏的大孝子" [Min Ziqian: Shandong's great filial son]. Xinhua. 2006-03-30. אורכב מ-המקור ב-2014-10-31. נבדק ב-2014-10-30.
↑  H.S. Brunnert; V.V. Hagelstrom (15 באפריל 2013). Present Day Political Organization of China. Routledge. pp. 493–4. ISBN 978-1-135-79795-9. {{cite book}}:  (עזרה)
פסל הממחיש את סיפורו של מִין סוּן ב"עשרים וארבעה מופתים של כיבוד הורים".
קבר לציון מִין דְזְה-צְ'ייֵן בגִ'ינְאָן עם שני צבי בִּישִׂי.
פיליפוס הערבי

פסל רומי של הקיסר פיליפוס הערבי מוצג במוזיאון החדש בברלין
מַרְקוּס יוּלְיוּס פִילִיפּוּס (בלטינית: Marcus Iulius Philippus; בערך 204–249 לספירה), הידוע גם בשם פִילִיפּוּס הערבי, על שם מוצאו, היה מקיסרי רומא.
שנותיו הראשונות

לא הרבה ידוע על שנותיו הראשונות של פיליפוס, הוא נולד בעיר קטנה הסמוכה לטרכון שנוסדה על-ידיו מחדש בשם פיליפופוליס (באתרה שוכנת כיום העיירה שהבא בהר הדרוזים בסוריה), למשפחה ממוצא ערבי. אביו היה אזרח רומאי שהיה מנהיג שודדים ידוע. אחיו, גאיוס יוליוס פריסקוס היה חבר המשמר הפרטוריאני בתקופתו של הקיסר גורדיאנוס השלישי.
קריירה פוליטית

בשנת 243 במהלך מסע מלחמה של גורדיאנוס כנגד מלך פרס שאפור הראשון, מת מפקד המשמר הפרטוריאני. פיליפוס, בעידודו של אחיו, הצליח להתמנות למפקד החדש.
בעקבות תבוסתו הצבאית בשדה הקרב בשנת 244 הקיסר גורדיאנוס נפטר בנסיבות לא ברורות. משערים שפיליפוס היה אחראי למותו מכיוון שמיד אחרי מות גורדיאנוס הוכרז פיליפוס כקיסר על ידי הלגיונות.
פיליפוס חתם על חוזה שלום עם שאפור, מינה את אחיו לאחראי על הפרובינקיות המזרחיות ונסע לרומא כדי להבטיח את מינויו לקיסר על ידי הסנאט.
קיסר

בתחילת שלטונו נאלץ פיליפוס להתמודד עם פלישה של שבטים גרמאניים לפאנוניה ופלישת הגותים למואסיה. הפלישה נהדפה לבסוף בשנת 248 אולם הלגיונות נשארו ממורמרים על חלקם הקטן בשלל, דבר זה הוביל למרידה בראשותו של טיבריוס קלאודיוס פקטיאנוס, המרד דוכא ופיליפוס מינה את דקיוס לעמוד בראש הפרובינקיות, שורה של מרידות פרצו גם במזרח כתגובה לשלטונו המדכא של פריסקוס אולם הם לא זכו להצלחה.
באפריל 248 ערך פיליפוס את משחקי המאה לציון שנת ה-1,000 לייסודה של העיר רומא, החגיגות היו מרהיבות וכללו הצגות תיאטרון, משחקי גלדיאטורים ומשחקי ספורט.
למרות החגיגות גברה המרירות בקרב הלגיונות ודקיוס הוכרז על ידם כקיסר. באביב של שנת 249, כוחותיו התחילו לצעוד אל רומא ופגשו את כוחותיו של פיליפוס ליד ורונה. ידו של דקיוס היה על העליונה ופיליפוס נהרג בקרב או שנרצח על ידי חייליו שרצו להראות את נאמנותם לקיסר החדש.
לקריאה נוספת

משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 (הספר בקטלוג ULI)
אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.
היסטוריה אוגוסטה: הקיסרים החיילים, מבוא, פיליפוס הערבי, עמ' 25–29. תרגם מלטינית, הוסיף מבוא והערות דוד גולן. ירושלים, הוצאת ספרים ע"ש י"ל מאגנס, 2014.
The Cambridge Ancient History Volume 12: The Crisis of Empire, AD 193-337, 2nd editionEdited by Alan Bowman, University of Cambridge 2005
הערות שוליים

↑  ליסטים ביהודה ובערביה, בנימין איזק
↑  ROME AND THE ARABS, IRFAN SHAHÎD ע.37
↑  'ליסטים' ביהודה ובערביה ע.16, בנימין איזק באתר יד יצחק בן-צבי
| קיסרי רומא |
| --- | --- | --- |
| תקופת הפרינקיפט | אוגוסטוס קיסר • טיבריוס קיסר • קליגולה • קלאודיוס קיסר • נירון קיסר • גלבה • אותו • ויטליוס • אספסיאנוס • טיטוס • דומיטיאנוס • נרווה • טראיאנוס • אדריאנוס • אנטונינוס פיוס • לוקיוס ורוס • מרקוס אורליוס • קומודוס • פרטינקס • דידיוס יוליאנוס • ספטימיוס סוורוס • קרקלה (עם גטה) • מקרינוס • אלאגבאלוס • אלכסנדר סוורוס |  |
| תקופת משבר המאה השלישית | מקסימינוס תראקס • גורדיאנוס הראשון עם גורדיאנוס השני • פופיאנוס ובלבינוס • גורדיאנוס השלישי • פיליפוס הערבי • דקיוס עם הרניוס אטרוסקוס • טרבוניאנוס גאלוס עם הוסטיליאנוס • טרבוניאנוס גאלוס עם וולוסיאנוס • איימליאנוס • ולריאנוס עם גליאנוס • גליאנוס • קלאודיוס השני גותיקוס • קווינטילוס • אורליאנוס • טקיטוס • פלוריאנוס • פרובוס • קארוס • קארינוס עם נומריאנוס |  |
| תקופת הדומינט | דיוקלטיאנוס עם מקסימיאנוס • קונסטנטיוס כלורוס • גלריוס • פלביוס ולריוס סוורוס • מקסימינוס דאיה • מקסנטיוס • ליקיניוס • קונסטנטינוס "הגדול" • קונסטנטיוס השני עם קונסטנס ועם קונסטנטינוס השני • יוליאנוס • יוביאנוס • ולנטיניאנוס הראשון עם ואלנס • גרטיאנוס עם ולנטיניאנוס השני • תאודוסיוס הראשון |  |
האימפריה הרומית
| --- | --- |
בקרת זהויות :  BnF: cb11998862d (data)  GND: 11874223X  ISNI: 0000 0001 1172 2509  LCCN: n88122633  NKC: jo2015878927  NTA: 07351196X  SUDOC: 028082370  TePapa: 68595  VcBA: 495/169962  VIAF: 67260910   WorldCat (עם VIAF): 67260910
אל-בס

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 קואורדינטות:  33°16′21″N 35°12′36″E﻿ / ﻿33.2725°N 35.21°E﻿ / 33.2725; 35.21 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאל-בס(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןאל-בס  he tabBackground:;tabBorder:#aaa;defaultTab:0;
 
אל-בַּס (בערבית: مخيم البص, בתעתיק מדויק: מֻחַ֫'יַּם אלבץ) הוא מחנה פליטים פלסטינים השוכן כקילומטר וחצי דרומית לעיר צור במחוז דרום לבנון שבאזור דרום לבנון.
היסטוריה

המחנה נבנה על ידי ממשלת צרפת בשנת 1939 עבור פליטים ארמנים שהגיעו מארמניה. בשנת 1948 המחנה קלט פליטים פלסטינים שהגיעו מאזור הגליל בעקבות מלחמת העצמאות, והארמנים גורשו לאזור ענג'ר.
גאוגרפיה ודמוגרפיה

שטח המחנה הוא כ-0.8 קמ"ר. מספר הפלסטינים במחנה הרשומים ברישומי אונר"א הוא כ-10,000 נפש, רובם כאלו שגרו בכפרים וערים בצפון ישראל, כגון א-דאמון, כפר כנא, ג'ש וחיפה.
תעסוקה

תושבי המחנות עובדים בדרך כלל בחקלאות ובעבודות בנייה עונתיות. תושבי המחנה מתגוררים בבניינים שנבנו מלבני בטון ("בלוקים"), שחלקם נבנו על ידי הפליטים עצמם. מערכות המים, התברואה וניקוז מי הגשמים שוקמו בין השנים 2007–2008.
הערות שוליים

↑  مخيم البص - الأونروا  (אורכב 14.09.2013 בארכיון Wayback Machine)
↑  El Buss Camp, UNRWA
↑  مخيم البص للاجئين - شبكة أخبار اللاجئين الفلسطينيين في لبنان  (אורכב 23.09.2015 בארכיון Wayback Machine)
שבץ נא

| --- | --- |

 כללי
 תאריך הוצאה:  1938 
 סוגה:  משחק מבוסס אבנים, משחק מבוסס מלים, משחק על לוח משבצות, משחק מבוסס אותיות, משחק דינמי, משחק חשיבה 
 מספר שחקנים:  2–2
 הוצאה לאור:  הסברו 
 כלי משחק:  אריתמטיקה, התפלגות הסתברות, סודיות, אוצר מילים, כתיב, אנגרמה, אקראיות 
 
לוח "שבץ נא".
שַׁבֵּץ נָא, או בשמו באנגלית Scrabble (סקראבל), הוא משחק לוח השואב את השראתו מתשבצים. במשחק זה שניים עד ארבעה שחקנים יוצרים מילים על לוח בעל 15x15 משבצות בעזרת טבלות משחק עליהן מודפסות אותיות. המטרה היא לצבור נקודות, כאשר מספר הנקודות לו זוכה השחקן בכל מהלך תלוי בניקוד הקבוע לכל אות, בסוג המשבצות בהן הונחו האותיות ובמספר המילים התקניות שיצרו על הלוח.
המשחק "שבץ נא" קיים ב־36 שפות שונות. הגרסה המקורית באנגלית משווקת על ידי חברת הסברו בארצות הברית ובקנדה, ועל ידי חברת מאטל בשאר העולם. עשרות אלפי אנשים ברחבי העולם משחקים שבץ נא באופן מאורגן במועדונים ובטורנירים. אליפות העולם בשבץ נא באנגלית מתקיימת בכל שנה, לאו דווקא במדינות דוברות אנגלית (צ'כיה, פולין וצרפת הן שלוש מארבע המדינות האחרונות שאירחו את האליפות בעבר). בנוסף, מתקיימות אליפויות דו-שנתיות של הארגון The World English-language Scrabble Players' Association (WESPA), אולם אלה אינן נקראות באופן רשמי אליפות העולם. אליפויות עולם מתקיימות גם בשפות נוספות, ביניהן צרפתית, ספרדית, גרמנית, ונורווגית.